Predlog SKLEP SVETA o stališču, ki se zastopa v imenu Evropske unije v svetu članic Mednarodnega sveta za oljke v zvezi s podaljšanjem Mednarodnega sporazuma o oljčnem olju in namiznih oljkah iz leta 2005 /* COM/2014/0438 final - 2014/0203 (NLE) */





OBRAZLOŽITVENI MEMORANDUM 1. OZADJE PREDLOGA Mednarodni sporazum o oljčnem olju in namiznih oljkah iz leta 2005 preneha veljati 31. decembra 2014, razen če ga svet članic Mednarodnega sveta za oljke (COI) ne podaljša v skladu z določbama člena 47(1) in (2) Sporazuma. Navedeni mednarodni sporazum o oljčnem olju in namiznih oljkah iz leta 2005 spodbuja mednarodno sodelovanje ter prispeva k razvoju in stabilnosti trgov zadevnega izdelka ter k doseganju ciljev Unije na področju trgovinske in kmetijske politike. Svet EU je Komisijo septembra 2013 pooblastil za začetek pogajanj v imenu EU o sklenitvi novega mednarodnega sporazuma o oljčnem olju in namiznih oljkah (COM(2013) 646 final z dne 19. septembra 2013). Trenutno potekajo pogajanja o podaljšanju veljavnosti Sporazuma. Ob upoštevanju napredka razprav pogajanj ne bo mogoče zaključiti pred koncem meseca decembra 2014, tj. datumom prenehanja veljavnosti sedanjega sporazuma. Ta novi sporazum vključuje prispevek Evropske unije k proračunom COI. Navedeni prispevek je v proračunu EU izkazan v vrstici 05 06 01 (Mednarodni kmetijski sporazumi). 2. PREDLOG Ob upoštevanju navedenega Komisija predlaga: da jo v skladu s členoma 43(2) in 218(9) PDEU Svet pooblasti, da v svetu članic COI zahteva podaljšanje obstoječega sporazuma za eno leto in da glasuje za to podaljšanje, če bo na dnevnem redu sveta članic COI. 2014/0203 (NLE) Predlog SKLEP SVETA o stališču, ki se zastopa v imenu Evropske unije v svetu članic Mednarodnega sveta za oljke v zvezi s podaljšanjem Mednarodnega sporazuma o oljčnem olju in namiznih oljkah iz leta 2005 SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 43(2) v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) Mednarodni sporazum o oljčnem olju in namiznih oljkah iz leta 2005[1] (v nadaljnjem besedilu: Sporazum) preneha veljati 31. decembra 2014, razen če svet članic Mednarodnega sveta za oljke (COI) v skladu z določbami člena 47(1) in (2) Sporazuma ne odloči, da ga podaljša za največ dvakrat po dve leti. (2) Svet je 19. septembra 2013 Komisijo pooblastil, da v imenu Unije začne s pogajanji za sklenitev novega mednarodnega sporazuma o oljčnem olju in namiznih oljkah. Pogajalske smernice določajo: „V začetni fazi pogajanj je Komisija pooblaščena, da razvije kakršno koli ustrezno stališče o vsakem vprašanju, ki ni omenjeno v smernicah.“[2]. (3) Razprave v COI o novem sporazumu so v teku. Ob upoštevanju napredka razprav je zdaj jasno, da sporazum ne bo mogel biti sklenjen do 31. decembra 2014. Zato je v interesu Unije, da zagotovi podaljšanje sedanjega sporazuma. (4) Podaljšanje sedanjega sporazuma je ločeno od pogajanj za sklenitev novega sporazuma. Komisijo, ki Unijo zastopa v COI, bi bilo treba pooblastiti, da v svetu članic COI zahteva podaljšanje obstoječega sporazuma za eno leto in da glasuje za to podaljšanje, če bo na dnevnem redu sveta članic COI. SPREJELA NASLEDNJI SKLEP: Edini člen Stališče, ki ga zavzame Evropska unija v svetu članic Mednarodnega sveta za oljke je zahtevati podaljšanje obstoječega sporazuma za eno leto in glasovati za podaljšanje Mednarodnega sporazuma o oljčnem olju in namiznih oljkah iz leta 2005, če bo na dnevnem redu sveta članic COI. Ta sklep začne veljati na dan sprejetja. V Bruslju, Za Svet Predsednik OCENA FINANČNIH POSLEDIC || FicheFin/14/ MK/dz/454600 6.221.2014.3 || DATUM: 1. 4. 2014 1. || PRORAČUNSKA VRSTICA: 05 06 01 - Mednarodni kmetijski sporazumi || ODOBRENA PRORAČUNSKA SREDSTVA: 2014 6 696 000 EUR 2. || NASLOV UKREPA: Predlog sklepa Sveta o stališču, ki se zastopa v imenu Evropske unije v svetu članic Mednarodnega sveta za oljke v zvezi s podaljšanjem Mednarodnega sporazuma o oljčnem olju in namiznih oljkah iz leta 2005 3. || PRAVNA PODLAGA: Člena 207 in 218 Pogodbe o delovanju Evropske unije. 4. || CILJI UKREPA: Podaljšanje obstoječega sporazuma za eno leto. 5. || FINANČNE POSLEDICE || 12-MESEČNO OBDOBJE (v mio EUR) || TEKOČE PRORAČUNSKO LETO 2013 (v mio EUR) || NASLEDNJE PRORAČUNSKO LETO 2014 (v mio EUR) 5.0 || ODHODKI V BREME - PRORAČUNA EU (NADOMESTILA/INTERVENCIJE) - NACIONALNIH PRORAČUNOV - DRUGIH SEKTORJEV || || || 5.1 || PRIHODKI - LASTNA SREDSTVA EU (DAJATVE/CARINE) - NACIONALNI || || || || || 2015 || 2016 || 2017 || 2018 5.0.1 || PREDVIDENI ODHODKI || 3,8 || || || 5.1.1 || PREDVIDENI PRIHODKI || || || || 5.2 || METODA IZRAČUNA: -------- 6.0 || ALI SE PROJEKT LAHKO FINANCIRA IZ ODOBRENIH PRORAČUNSKIH SREDSTEV, VKLJUČENIH V USTREZNO POGLAVJE TEKOČEGA PRORAČUNA? || DA 6.1 || ALI SE PROJEKT LAHKO FINANCIRA IZ PRENOSA MED POGLAVJI TEKOČEGA PRORAČUNA? || - 6.2 || ALI BO POTREBEN DOPOLNILEN PRORAČUN? || - 6.3 || ALI BO TREBA ODOBRENA PRORAČUNSKA SREDSTVA VNESTI V PRIHODNJE PRORAČUNE? || DA PRIPOMBE: Gre za enoletno podaljšanje sedanjega sporazuma za Mednarodni svet za oljke (COI), ki preneha veljati 31. decembra 2014. Trenutno proračun COI za leto 2015 še ni sprejet. Zaradi izrednih okoliščin, povezanih s podaljšanjem navedenega sporazuma, je znesek prispevka EU za proračun COI ocenjen na 3,8 milijona EUR. Ta proračunska vrstica je namenjena financiranju več mednarodnih organov. Vendar pa bi lahko po sprejetju novega sporazuma COI prihodnji prispevek EU za proračun COI znova presegel znesek za podaljšanje sporazuma. Celotni znesek proračunske vrstice bi torej lahko dosegel znesek finančnega načrtovanja 2014–2020. [1] UL L 302, 19.11.2005, str. 47. [2] COM(2013) 646 final, 19.9.2013.